Miestne zastupiteľstvo mestskej časti Bratislava-Petržalka 

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 18. decembra 2007

Materiál číslo: 105/2007

K bodu:    Správa z kontroly evidovania a riešenia škodových prípadov za obdobie
                 roku 2006 na Miestnom úrade mestskej časti Bratislava-Petržalka 

Predkladá:			         		Návrh uznesenia: 

Miroslav Skovajsa				Miestne zastupiteľstvo mestskej časti 
miestny kontrolór				Bratislava-Petržalka

						b e r i e     n a    v e d o m i e 

						Správu z kontroly evidovania a riešenia
						škodových prípadov za obdobie roku 2006
						na Miestnom úrade mestskej časti 
						Bratislava-Petržalka 

Miestny úrad mestskej časti Bratislava-Petržalka 
útvar miestneho kontrolóra 

S p r á v a 
z kontroly evidovania a riešenia škodových prípadov za obdobie roku 2006
na Miestnom úrade mestskej časti Bratislava-Petržalka

V súlade s ustanovením § 18d ods. 2 písmeno a) zákona SNR č. 369/1990 Zb. o obecnom zriadení v znení neskorších zmien a doplnkov, „Plánom kontrolnej činnosti útvaru miestneho kontrolóra na obdobie od 1. júla 2007 do 31. decembra 2007“ schváleným uznesením Miestneho zastupiteľstva mestskej časti Bratislava-Petržalka číslo 72 dňa 26. júna 2007 a na základe príkazu miestneho kontrolóra číslo 10/2007 zo dňa 07. septembra 2007 bola vykonaná kontrola evidovania a riešenia škodových prípadov za obdobie roku 2006 na Miestnom úrade mestskej časti  Bratislava-Petržalka v čase od 11. septembra 2007 do 28. septembra 2007. 

Účelom kontroly bolo zistiť, či pri evidovaní a riešení vzniknutých škôd a určovaní rozsahu ich náhrad sa zainteresovaní zamestnanci a škodová komisia riadia všeobecne záväznými právnymi normami a príslušnými vnútroorganizačnými predpismi. 

Na základe požiadavky na zasadnutí Miestneho zastupiteľstva mestskej časti Bratislava-Petržalka dňa 25. septembra 2007 bol rozsah kontroly rozšírený na obdobie rokov 1999 až do 30. júna 2007.

Miestny úrad mestskej časti Bratislava-Petržalka má zriadenú škodovú komisiu, ktorá je poradným orgánom starostu pre kvalifikované posudzovania vzniknutých škôd a návrhov na ich riešenie pri uplatňovaní práva zamestnávateľa na náhradu škody voči zodpovedným zamestnancom, ktorú mu spôsobili zavineným porušením povinností pri plnení pracovných úloh alebo v priamej súvislosti s ním v zmysle Zákonníka práce a zákona č. 313/2001 Z. z. o verejnej službe. Komisia nemá vlastnú rozhodovaciu právomoc a zodpovednosť za včasné a riadne uplatnenie nárokov na náhradu škody.
      
Pri prerokovávaní vzniknutých škôd a určovaní rozsahu ich náhrad sa škodová komisia riadi všeobecne záväznými právnymi normami, avšak na vykonanie týchto právnych prepisov nemá škodová komisia miestneho úradu v podmienkach mestskej časti do súčasnej doby spracovaný príslušný vnútroorganizačný predpis (napr. Smernicu o vymáhaní spôsobenej škody a činnosti škodovej komisie“).

      Škodová komisia bola na miestnom úrade zriadená v zmysle uznesenia miestnej rady č. 74 zo dňa 06. mája 1991 príkazom starostu Mestskej časti Bratislava-Petržalka č. 3/1991 zo dňa 01. júla 1991 a napriek tomu, že takto ustanovení členovia škodovej komisie postupne v priebehu rokov ukončili svoj pracovnoprávny vzťah k  Mestskej časti Bratislava-Petržalka, škodová komisia pracovala v kontrolovanom období v rôznom zložení, až do 1. septembra 2007, kedy Príkazom starostu č. 8/2007 bola menovaná súčasná škodová komisia a zároveň bol zrušený príkaz starostu č. 3/1991 zo dňa 1. júla 1991.

 V podmienkach mestskej časti je v súčasnej dobe vedená v osobitnej knihe evidencia  škodových prípadov vzniknutých u zamestnávateľa, podľa jednotlivých rokov, s týmito povinnými zápismi:
a) poradové číslo (počnúc č. 1 lomeno príslušný rok),
b) názov oddelenia, v ktorom škoda vznikla,
c) druh škody (napr. penále, pokuta atd.),
d) rozsah škody,
e) spôsob likvidácie škody.

Škodová komisia sa v kontrolovanom období schádzala podľa potreby s ohľadom na výskyt škodových prípadov a s ohľadom na plynutie lehôt pre uplatnenie práva na náhradu škody, pričom z každého zasadania vyhotovila zápisnicu, ktorá poskytuje stručný a jasný prehľad o všetkých prerokovaných škodových prípadoch.

      Vykonanou kontrolou evidovania a riešenia škodových prípadov za obdobie rokov 1999 až 2007 bolo podľa predloženej dokumentácie zistené:

Číslo a rok škodového prípadu

Druh a spôsob vzniku škody	                       

Výška škody	              
Spôsob riešenia škody	
			Na ťarchu organizácie	Náhrada zodpovedným zamestnancom	

3/2007
	Poškodenie SMV ktoré vzniklo pri cúvaní na parkovisku	
7.494 Sk	2.000  Sk  spoluúčasť na poistnom plnení	

2/2007
	Strata služobného mobilného telefónu, ktorý bol pridelený oddeleniu vnútornej správy	
2.990 Sk		
2.990 Sk	

1/2007
	Poškodenie SMV ktoré vzniklo pri dopravnej nehode	
59.537,20 Sk		
59.537,20 Sk	

3/2006
	Strata vstupnej kartičky k parkovaciemu stojisku	
500 Sk	
500 Sk		

2/2006
	Strata vstupnej kartičky k parkovaciemu stojisku	
500 Sk	
500 Sk		

1/2006
	Istina s príslušenstvom za nesplnenie zmluvného záväzku dodať publikáciu Cestovný atlas	21.459 Sk
860 Sk			

Číslo a rok škodového prípadu

Druh a spôsob vzniku škody	                       

Výška škody	              
Spôsob riešenia škody	
			Na ťarchu organizácie	Náhrada zodpovedným zamestnancom	

2/2004
	Krádež vlámaním, neznámym páchateľom kopírovací stroj Canon, vysávač Zelmer 	
21.829,12 Sk	
21.829,12 Sk	

1/2004
	Odcudzenie služobného mobilného telefónu neznámym páchateľom, ktorý bol pridelený na sekretariát starostu 	
4.990 Sk	
4.990 Sk	

3/2003
	Poškodenie SMV počas parkovania na parkovisku	
7.764,90 Sk	2.000  Sk  spoluúčasť na poistnom plnení	

2/2003
	Odcudzením dávkovača hygienických vreckoviek neznámym páchateľom zo sociálneho zariadenia	
498,75 Sk	
498,75 Sk	

1/2003
	Odcudzením majetku zo skladu OVS neznámym páchateľom (pneumatiky a disky k motorových vozidiel)	
67.133,20 Sk	
67.133,20 Sk	

7/2002
	Odcudzenie automatickej práčky Whirpool z domu opatrovateľských služieb	
12.212,33 Sk	
12.212,30 Sk	

6/2002
	Odcudzenie služobného mobilného telefónu, neznámym páchateľom, ktorý bol pridelený vedúcemu OTČ	
10.212,70 Sk	
10.212,70 Sk	

5/2002
	Odcudzenie časti dopravných spomaľovacích  prahov neznámym páchateľom na Hrobákovej a Dudovej ulici	
39.020 Sk	
39.020 Sk  	

4/2002
	Odcudzenie rýchlovarnej kanvice neznámym páchateľom počas volieb do NR SR	
1.290 Sk	
1.290 Sk	

3/2002
	Odcudzenie časti dopravných spomaľovacích prahov na Švabinského, Kremnickej, Vavilovovej, Fedinovej a Pečnianskej ulici 	
41.655  Sk	
41.655  Sk	

2/2002
	Odcudzenie služobného mobilného telefónu
neznámym páchateľom, ktorý bol pridelený vedúcej OPČ 	
190,50 Sk	
190,50 Sk	

1/2002
	Odcudzenie numerického prijímača Motorola neznámym páchateľom Dobrovoľnému verejnému požiarnemu zboru Petržalka	
7.465,60 Sk	
7.465,60 Sk	

3/2001
	Odcudzenie služobného mobilného telefónu neznámym páchateľom, ktorý bol pridelený na sekretariát starostu	
17.590,50 Sk	
17.590,50 Sk  	

2/2001
	Poškodenie motorového vozidla občana v dôsledku nárazu do železného poklopu cestného dažďového vpustu	
11.500 Sk	
11.500 Sk	

1/2001
	Odcudzenie súkromného mobilného telefónu neznámym páchateľom počas pobytu na pracovnej porade 	
10.829  Sk	10.829  Sk náhrada vyplatená v súlade s § 187 ods. 1 ZP	

6/2000
	Odcudzenie časti dopravných spomaľovacích prahov neznámym páchateľom na Prokopovej a Levočskej ulici 	
44.295 Sk	
44.295 Sk	

5/2000
	Odcudzenie hasiaceho prístroje neznámym páchateľom zo skladu civilnej ochrany na Budatínskej ulici  	
530 Sk	
530 Sk	

4/2000
	Odcudzenie služobného mobilného telefónu neznámym páchateľom, ktorý bol pridelený oddeleniu vnútornej správy	
4.990 Sk	
4.990 Sk	

Číslo a rok škodového prípadu

Druh a spôsob vzniku škody	                       

Výška škody	              
Spôsob riešenia škody	
			Na ťarchu organizácie	Náhrada zodpovedným zamestnancom	

3/2000
	Poškodenie SMV Mazda Xedos	
33.235  Sk	1.900  Sk spoluúčasť na poistnom plnení	

2/2000
	Poškodenie SMV Mazda Xedos 	
22.110,50 Sk	1.899,50 Sk
spoluúčasť na poistnom plnení	

1/2000
	Poškodenie SMV Mazda Xedos 	
14.805,50 Sk	1.899,50 Sk
spoluúčasť na poistnom plnení	

7/1999
	Poškodenie 3 pitných fontánok neznámym páchateľom v Sade J.Kráľa	
124.500  Sk	
124.500  Sk	

6/1999
	Odcudzenie časti dopravných spomaľovacích prahov neznámym páchateľom na Rovniankovej ulici 	
20.150 Sk	
20.150 Sk	

5/1999
	Odcudzenie jednoplatničkového elektrického variča neznámym páchateľom z priestorov kuchynky na 6. poschodí	
520 Sk	
520 Sk	

4/1999
	Odcudzenie služobného mobilného telefónu neznámym páchateľom, ktorý bol pridelený prednostovi MÚ 	
3.018,70 Sk	
3.018,70 Sk  	

3/1999
	Neskoré hlásenie poistnej udalosti zástupcom veliteľa DVPZ Pertžalka, predpísaná regresná náhrada	
2.900 Sk	
	
2.900 Sk	

2/1999
	Pri požiari v priestoroch ZŠ Dudova zhorelo 27 ks volebných zásten 	
17.280 Sk	
17.280  Sk	

1/1999
	Poškodenie SMV Mazda Xedos 	
34.923,50 Sk	1.899,50 Sk
spoluúčasť na poistnom plnení	

Z uvedených údajov vyplýva, že  v období rokov 1999 až 2007 riešila škodová komisia celkovom 34 škodových prípadov, pričom výška vzniknutej škody predstavovala sumu 670.780 Sk, na ťarchu organizácie bolo zaúčtované 472.298,87 Sk v 30 škodových prípadoch, z toho v 6 prípadoch bola na ťarchu organizácie zaúčtovaná len spoluúčasť na poistnom plnení vo výške 11.598,50 Sk a zvyšnú sumu vo výške 108.735 Sk uhradili v poistnom plnení komerčné poisťovne. Len v troch škodových prípadoch (z toho v dvoch v roku 2007) bola škoda v sume 65.427,20 Sk predpísaná ako náhrada zodpovedným zamestnancom, a v jednom prípade nebola vzniknutá škoda do súčasnej doby vysporiadaná (škoda č. 1/2006).
 V súvislosti s riešením škodového prípadu č. 1/2006 bolo zistené, že škodová komisia, po posúdení dostupných dokladov a vzhľadom na skutkový stav v danej veci, navrhla finančnú čiastku 21.459 Sk (poskytnutý preddavok na dodanie publikácie Cestovný atlas) a 860 Sk (trovy konania) riešiť ako nevymožiteľnú pohľadávku, ktorej odpísanie môže odsúhlasiť miestne zastupiteľstvo.  

„Škodou sa podľa všeobecne záväzných právnych predpisov rozumie každá ujma zamestnávateľa vyjadrená v peniazoch, a to najmä prevádzkové a mimoriadne náklady ako sú pokuty a penále, náhrady škôd fyzickým a právnickým osobám, regresné náhrady štátu a prirážky k nim, ako aj manká a škody,“ avšak prierezová štruktúra riešených škodových prípadov od roku 1999 na miestnom úrade nezodpovedá tejto štandardnej charakteristike škody, pretože v kontrolovanom období neboli ako škoda riešené žiadne pokuty a penále či iné mimoriadne  finančné náklady. Kontrolou spisových materiálov predložených škodových prípadov a zápisov z rokovaní škodovej komisie bolo zistené, že v kontrolovanom období nebola riešená ako škoda finančná čiastka 3.117.268,80 Sk, odpísaná na základe uznesenia Miestneho zastupiteľstva Mestskej časti Bratislava-Petržalka č. 94 z 25.09.2007 z účtovnej evidencie za vyhotovenú projektovú dokumentáciu nerealizovaných a nedokončených stavieb, a tiež nebola riešená ako škoda na majetku suma 307.383,67 Sk (úrok z omeškania, trovy právneho zastupovania, trovy súdneho konania a poplatky banke) uhradená v roku 2006 Doprastavu, a.s. na základe  „Platobného rozkazu“ vydaného  Okresným  súdom Bratislava V 
dňa 10.11.2006 z dôvodu žaloby za oneskorené uhradenie dodávateľských faktúr za realizáciu investičnej akcie „Petržalské korzo.“ 

„Podľa všeobecne záväzných právnych predpisov sú zamestnanci povinní chrániť majetok a konať tak, aby nedochádzalo k jeho poškodzovaniu. Každý zamestnanec, ktorý sa dozvie o škode, je povinný bezodkladne oznámiť túto skutočnosť svojmu priamo nadriadenému vedúcemu úseku v ktorom škoda vznikla. Vedúci zamestnanec, ktorému bola škoda oznámená, je povinný bezodkladne informovať o tejto skutočnosti svojho nadriadeného  pričom zistí príčinu a čas jej vzniku, jej druh a rozsah, kto ju spôsobil (zabezpečí jeho písomné vyjadrenie) a prešetrí všetky ďalšie okolnosti s ňou súvisiace.
 Vedúci zamestnanec vypracuje protokol o škode a najneskôr do lehoty uvedenej v príslušnom vnútroorganizačnom predpise od oznámenia škodového prípadu ho odovzdá tajomníkovi škodovej komisie ako aj príslušnému zamestnancovi finančného úseku, ktorý zodpovedá za vedenie účtovníctva.“ 

Vykonanou kontrolou bolo zistené, že ani tento „modus operandi“ nie je na miestnom úrade štandardne používaný, čo dokumentuje nielen štruktúra a spôsob riešenie evidovaných škôd, ale aj skutočnosť, že do účtovníctva organizácie sú vzniknuté škody zaúčtované až po vydaní rozhodnutia starostu o vysporiadaní škodového prípadu, čím dochádza k nedodržaniu ustanovenia  § 8, ods. 1, zákona č. 431/2002 Z.z.  o účtovníctve v znení neskorších predpisov a § 62 Opatrenia Ministerstva financií SR č. 24501/2003-92, ktorým sa ustanovujú podrobnosti o postupoch účtovania a rámcovej účtovej osnove v jeho platnom znení. 

Spôsob riešenie škôd v uvedených prípadoch za kontrolované obdobie taktiež dokumentuje skutočnosť, že na miestnom úrade nie je vždy dôsledne objasňovaný skutkový a právny stav škodového prípadu, najmä z hľadiska protiprávneho konania alebo opomenutia, rozsahu spôsobenej škody, príčinnej súvislosti medzi konaním (opomenutím) a vznikom škody, druhom zavinenia (úmysel alebo nedbanlivosť), príčin, podmienok a okolností vzniku škody, čo dokumentuje skutočnosť, že napríklad straty či odcudzenia služobných mobilných telefónov boli v kontrolovanom období vo všetkých prípadoch (až na škodový prípad 3/2007) riešené naúčtovaním na ťarchu organizácie.

Na základe vykonanej kontroly evidovania a riešenia škodových prípadov za obdobie rokov 1999 až  2007 na Miestnom úrade mestskej časti  Bratislava-Petržalka je možné konštatovať, že škodová komisia eviduje a prešetruje všetky škodové prípady,  ktoré sú jej predložené na riešenie v súlade s ustanoveniami všeobecne záväzných právnych noriem, avšak celkový postup zainteresovaných subjektov (zamestnanec, vedúci zamestnanec, finančné oddelenie, škodová komisia) v problematike predchádzania škodám, oznamovania škôd, prešetrenia škôd a spôsobu uplatnenia ich náhrady nezodpovedá bežne zaužívaným štandardom v danej oblasti, čo je spôsobené najmä absenciou príslušného vnútroorganizačného predpisu vydaného na vykonanie všeobecne záväzných právnych predpisov (najmä zákona č. 433/2003 Z.z., úplne znenie Zákonníka práce ako vyplýva zo zmien a doplnkov, zákona č. 431/2002 Z.z., o účtovníctve v znení neskorších predpisov a zákona č. 313/2001 Z.z., o verejnej službe)  v podmienkach Miestneho úradu mestskej časti Bratislava-Petržalka.
        
        Z vykonanej kontroly bol vyhotovený protokol, ktorého prerokovanie sa uskutočnilo dňa 07. novembra 2007. V zmysle záverov prerokovania protokolu prijme prednosta miestneho úradu opatrenia na nápravu zistených nedostatkov v termíne do 31.12.2007.